
CONSTITUTIO APOSTOLICA 


DE SACRIS ORDINIBUS DIACONATUS, PRESBYTERATUS 
kT EPISCOPATUS 


EOESE S BEPA GO PULS 


SERVUS SERVORUM DEI 
AD PERPETUAM REI MEMORIAM 


; I. Sacramentum Ordinis a Christo Domino institutum, quo traditur 
spiritualis potestas et confertur gratia ad rite obeurida munia ecclesiastica, 
unum esse idemque pro universa Ecclesia, catholica fides profitetur; nam 
sicut Dominus Noster lesus Christus Ecclesiae non dedit nisi unum idem- 
que sub Principe Apostolorum regimen, unam eademque fidem, unum 
idemque sacrificium, ita non dedit nisi unum eundemque thesaurum sig- 
norum efficacium gratiae, id est Sacramentorum. Neque his a Christo Do- 
mino institutis Sacramentis Ecclesia saeculorum cursu alia Sacramenta 
substituit vel substituere potuit, cum, ut Concilium Tridentinum docet 
(Conc. Trid., Sess. VII, can. 1, De Sacram. in genere), septem Novae 
Legis Sacramenta sint omnia.a lesu Christo Domino Nostro instituta et 

"substantiam Sacramentorum“, id est 

Ecclesiae nulla competat potestas in 
in ea quae, testibus divinae revelationis fontibus, ipse Christus Dominus 
in. signo sacramentali servanda statuit. 

2. Quod autem ad Sacramentum Ordinis de quo agimus spectat, fac- 
tum est ut, non obstante eius unitate et identitate, quam nemo unquam <2 
catholicis in dubium revocare potuit, tamen, aetatis progressu, pro tem- 
porum et locorum diversitate, illi conficiendo ritus varii adiicerentur ; quod 
profecto ratio fuit cur theologi inquirere coeperint. quinam ex illis in ip- 
sius Sacramenti Ordinis collatione pertineant ad essentiam, quinam nom 
pertineant: itemque causam praebuit et anxietatibus in casibus particula- 
ribus, ac propterea iterum iterumque ab Aposto'ica Sede humiliter expos 

tulatum fuit, ut tandem quid in Sacrorum Ordinum collatione ad validi- 
tatem requiratur, suprema Ecclesiae auctoritate decerneretur. 


3. Constat autem inter omnes Sacramenta Novae Legis, utpote signa 
sensibilia atque gratiae invisibilis efficientia, debere gratiam et significare 
quani efficiunt et efficere quam significant, Iamvero effectus, qui Sacra 
Diaconatus, Presbyteratus et Episcopatus Ordinatione produci ideoque sig- 
nificari debent, potestas scilicet et gratia, in omnibus Ecclesiae universalis 
diversorum temporum et regionum ritibus sufficienter significati inveniun- 
tur manuum impositione et verbis eam determinantibus. [Insuper nemo est 
qui ignoret Ecclesiam Romanam semper validas habuisse. Ordinationes 
graeco ritu collatas absque instrumentorum traditione, ita ut ipso Concilio 
Florentino, in quo Graecorum cum Ecclesia Romana unio peracta est, mi- 
nime Graecis impositum sit, ut Ritum  Ordinationis mutarent vel illi ins- 
trumentorum traditionem insererent : immo voluit. Ecclesia ut in ipsa Urbe 
Graeci secundum proprium ritum ordinarentur. Quibus colligitur, etiam se- 
cundum mentem ipsius Concilii Florentini, traditionem instrumentorum non 
ex ipsius Domini Nostri Tesu Christi voluntate ad substantiam et ad vali- 
ditatem huius Sacramenti requiri. Quod si ex Ecclesiae vo untate et. prae- 
scripto eadem aliquando fuerit necessaria ad. valorem quoque, omnes. no- 
runt Ecclesiam quod statuit etiam mutare et abrogare valere. 


4. Quae cum ita simt, divino lumine invocato, suprema Nostra Apos- 
tolica Auctoritate et certa scientia declaramus et, quatenus opus st, decer. 
nimus et disponimus: Sacrorum Ordinum  Diaconatus, Presbyteratus et 
Episcopatus materiam eamque unam esse manuum impositionem; formam 
vero itemque unam esse verba applicationem huius materiae determinantia 
quibus univoce significantur effectus sacramentales—sceilicet. potestas Or- 
dinis et gratia Spiritus Sancti—, quaeque ab Ecclesia qua talia accipiuntur 
et usurpantur. Hinc consequitur ut declaremus, sicut revera ad omnem con- 
troversiam auferendam et ad conscientiargm anxietatibus viam. praeclu- 
dendam, .Xpostolica: Nostra Auctoritate dec'aramus, et, si unquam aliter 
legitime dispositum fuerit, statuimus instrumentorum traditionem saltem 
in posterum non esse necessariam ad Sacrorum Diaconatus, Uresbyteratus 
et Episcopatus Ordinum validitatem, 

5. De materia autem et forma in uniuscuiusque Ordinis. collatione, 
eadem suprema Nostra Apostolica Auctoritate, quae sequuntur decernimus 
et constituimus: In Ordinatione Diaconali materia est Episcopi manus im- 
positio quae in ritu istius Ordinationis una occurrit. Forma autem constat 
verbis Praefationis, quorum haec sunt essentialia ideoque ad valorem re- 
quisita: “Emitte in eum, quaesumus, Domine, Spiritum Sanctum, quo 
in opus ministerii tui fideliter exsequendi septiformas gratia tuae munere 

reboretur." In Ordinatione Presbyterali materia est Episcopi prima ma 
nuum impositio quae silentio fit, non autem eiusdem impositionis per ma- 
nus dexterae extentionem continuatio, nec ultima, cui coniunguntur verba 
Accipe Spiritus Sanctum: quorum remiseris peccata, etc." Forma au 
tem constat verbis Praefationis, quorum haec sunt essentialia ideoque 
ad valorem requisita: “Da quaesumus, omnipotens Pater, in hunc famulum 
Fun Presbyterii dignitatem; innova in visceribus eius spiritum sanctitatis, 
ut acceptum a Te, Deus, secundi mos munus obtineat cesuramque Morum 
exemplo suae conversationis insinuet. * Denique 1 in Ordinatione seu Conse- 
cratione Episcopal! materia est manuum impositio quae ab Episcopo con- 
secratore fit. Forma autem constat verbis Praefationis, quorum haec 
sunt essentialia ideoque ad valorem requisita: “Comple in Sacerdote tuo 
ministerii tui summam, et ornamentis totius glorificatioms instructum coe- 
lestis unguenti rore sanctifica.” Omnia autem haec fiant sicut per Apos- 
tolicam Nostram Constitutionem “Episcopalis Consecrationis” diei trige- 
simi novembris anni MCMXLIV statutum est. 


^ 


6. Ne vero dubitandi praebeatur occasio, praecipimus ut impositio 
manuum in quolibet Ordine conferendo caput Ordinandi physice tangendo 


fiat, quamvis etiam tactus moralis ad Sacramentum valide conficiendum 
sufficiat. 


Tandem quae supra de materia et forma declaravimus ac statuimus, 
nequaquam ita intelligere fas sit ut vel paulum negligere vel praetermittere 
liceat ceteros “Pontificalis Romani" ritus constitutos; quin immo iubemus 
ut omnia data praescripta ipsius “ Pontificalis Romani" sancte serventur 
et perficiantur. 

Huius Nostrae Constitutionis dispositiones vim retroactivam non ha- 


bent; quod si dubium aliquod contingat, illud huic Apostolicae Sedi erit 
aa a 


Haec edicimus, declaramus et decernimus, quibuslibet non obstantibus, 
etiam speciali mentione dignis, proindeque volumus et iubemus ut eadem 

ı “Pontificali Romano" quadam ratione evidentia fiant. Nulli igitur ho- 
mini liceat hanc Constitutionem a Nobis latam infringere vel eidem teme- 
rario áusu contraire. 


Datum Romae, apud Sanctum Petrum, die trigesimo novembris, in 
festo S. Andreae Apostoli, anno millesimo nongentesimo quadragesimo 
septimo, Pontificatus Nostri nono. 


PIUS PP. XII 

